201 के टारगेट से 21 रन पीछे रही; कोहली के विकेट से पलटा मैच
Royal Challengers Bangalore (RCB) vs Kolkata Knight Riders (KKR) Match IPL LIVE Score Update; Follow IPL 2023 Latest News, KKR vs RCB IPL LIVE Updates with Dainik Bhaskar (दैनिक भास्कर)
कोलकाता नाइट राइडर्स ने इंडियन प्रीमियर लीग-16 में तीसरी जीत हासिल की है। टीम ने रॉयल चैलेंजर्स बेंगलुरु को उसी के होम ग्राउंड पर 21 रन से हरा दिया। यह कोलकाता की बेंगलुरु पर सीजन में दूसरी जीत है।
इस जीत के बाद नीतीश राणा की कप्तानी वाली कोलकाता ने प्लेऑफ में प्रवेश की उम्मीदें कायम रखी हैं। टीम 6 अंकों के साथ पॉइंट्स टेबल में 7वें नंबर पर है, वहीं बेंगलुरु 8 अंक के साथ 5वें स्थान पर है। यहां देखें पॉइंट्स टेबल
एम चिन्नास्वामी स्टेडियम में KKR ने टॉस हारकर पहले बल्लेबाजी करते हुए 20 ओवर में 5 विकेट पर 200 रन बनाए। जवाब में बेंगलुरु के बल्लेबाज ने 20 ओवर में 8 विकेट पर 179 रन ही बना सके।
मैच के टर्निंग पॉइंट्स
स्पिनर्स ने पलटा पासा, बेंगलुरु के मिडिल ऑर्डर को टिकने नहीं दिया
कोलकाता के स्पिनर्स ने प्रभावी गेंदबाजी की। वरुण चक्रवर्ती और सुयश शर्मा ने मिलकर 5 विकेट लिए। इन दोनों ने बेंगलुरु के मिडिल ऑर्डर को टिकने नहीं दिया।
एम चिन्नास्वामी स्टेडियम में टॉस हारकर बल्लेबाजी करने उतरी कोलकाता की ओपनिंग जोड़ी सफल रही। जेसन रॉय (56 रन) और नारायण जगदीशन (27) ने 83 रन की ओपनिंग साझेदारी कर टीम को मजबूत शुरुआत दिलाई। बीच में कप्तान नीतीश राणा ने 48 और वेंकटेश अय्यर ने 31 रन बनाए। वनिंदु हसरंगा और विजयकुमार वैशाक ने दो-दो विकेट लिए।
जवाबी पारी में कप्तान विराट कोहली (54 रन) और महीपाल लोमरोर (34 रन) ने रन बनाए, लेकिन टीम को नहीं जिता सके। बीच में दिनेश कार्तिक ने 22 रन का योगदान दिया। वरुण चक्रवर्ती ने 3 विकेट चटकाए। सुयश शर्मा और आंद्रे रसेल ने 2-2 विकेट लिए। कोलकाता-बेंगलुरु मैच का स्कोरकार्ड
यहां जानिए कैसे गिरे किसके विकेट...
ऐसे गिरे RCB के विकेट...
ऐसे गिरे कोलकाता के विकेट 
अब मैच का LIVE कवरेज...
पहले बेंगलुरु की पारी...
कोहली ने जमाया 49वां अर्धशतक 
कप्तान विराट कोहली ने करियर का 49वां अर्धशतक जमाया। उन्होंने 37 गेंद पर 57 रन की पारी खेली। मौजूदा सीजन में विराट कोहली का यह 5वां अर्धशतक है।
पावरप्ले में बेंगलुरु ने 3 विकेट गंवाए
201 रन के टारगेट का पीछा करने उतरी RCB को विराट कोहली और फाफ डु प्लेसिस ने तेज शुरुआत दिलाई। दोनों ने 14 गेंदों पर 33 रन बनाए। डु प्लेसिस को सुयश शर्मा ने कैच आउट कराया। विराट कोहली ने पारी संभाली, लेकिन दूसरे एंड पर शाहबाज अहमद 2 और ग्लेन मैक्सवेल 5 रन बनाकर आउट हो गए। हालांकि टीम ने 3 विकेट पर 58 रन बना लिए।
यहां से कोलकाता की पारी...
रॉय की फिफ्टी, कोलकाता ने बनाए 200 रन
एम चिन्नास्वामी स्टेडियम में KKR ने टॉस हारकर पहले बल्लेबाजी करते हुए 20 ओवर में 5 विकेट पर 200 रन बनाए। जेसन रॉय ने 29 बॉल पर 56, कप्तान नीतीश राणा 21 बॉल पर 48 रन, वेंकटेश अय्यर 26 बॉल पर 31 और नारायण जगदीशन ने 29 बॉल पर 27 रन बनाए। स्लॉग ओवर में रिंकू सिंह ने 10 बॉल पर 18 रन और डेविड वीजे ने 3 बॉल पर 12 रन जड़े।
बेंगलुरु की ओर से विजयकुमार वैशाक और वनिंदु हसरंगा को 2-2 विकेट मिले।
नितीश-अय्यर में 80 रन की पार्टनरशिप
विजय कुमार वैशाख ने 2 विकेट लेकर कोलकाता को बैकफुट पर धकेला, लेकिन यहां से कप्तान नितीश राणा और वेंकटेश अय्यर ने पार्टनरशिप कर टीम को 150 के पार पहुंचाया। दोनों ने 44 गेंदों पर 80 रन की पार्टनरशिप की। राणा 21 गेंदों में 48 रन बनाकर आउट हुए, तब ये पार्टनरशिप टूटी।
जगदीशन-रॉय के बीच 83 रन की पार्टनरशिप
ओपनर्स ने कोलकाता के लिए अर्धशतकीय साझेदारी की। नारायण जगदीशन और जेसन रॉय की जोड़ी ने 56 बॉल पर 83 रन जोड़े। इस साझेदारी को विजयकुमार वैशाक ने जगदीशन को आउट करते हुए तोड़ा।
पावरप्ले में KKR की तेज शुरुआत 
टॉस हारकर पहले बैटिंग करने उतरी कोलकाता नाइट राइडर्स को जेसन रॉय ने तेज शुरुआत दिलाई। नारायण जगदीशन ने भी उनका बखूबी साथ निभाया। दोनों ने पावरप्ले में कोई विकेट नहीं गंवाया और टीम का स्कोर 66 रन तक पहुंचा दिया।
जेसन रॉय ने जमाया चौथा अर्धशतक
जेसन रॉय ने 22 बॉल पर अर्धशतक पूरा किया। यह रॉय का मौजूदा सीजन में दूसरा अर्धशतक है। ओवरऑल करियर की बात करें तो यह उनकी चौथी फिफ्टी है।
फोटोज में देखिए बेंगलुरु-कोलकाता मैच का रोमांच...
कोलकाता में एक बदलाव 
कोलकाता ने इस मैच के लिए प्लेइंग-11 में एक बदलाव किया। टीम में कुलवंत खिजरोलिया की जगह वैभव अरोड़ा को मौका दिया गया।
दोनों टीमों की प्लेइंग-11...
कोलकाता नाइट राइडर्स : नीतीश राणा (कप्तान), नारायण जगदीशन, जेसन रॉय, वेंकटेश अय्यर, आंद्रे रसेल, सुनील नरेन, रिंकू सिंह, डेविड वीजे, वैभव अरोड़ा, उमेश यादव और वरुण चक्रवर्ती।
इम्पैक्ट प्लेयर्स : मनदीप सिंह, लिटन दास, अनुकूल रॉय, सुयश शर्मा और कुलवंत खेजरोलिया।
रॉयल चैलेंजर्स बेंगलुरु : विराट कोहली (कप्तान), महिपाल लोमरोर, ग्लेन मैक्सवेल, शाहबाज अहमद, दिनेश कार्तिक (विकेटकीपर), सुयश प्रभुदेसाई, वनिंदु हसरंगा, विजयकुमार वैशाक, मोहम्मद सिराज, डेविड विली और हर्षल पटेल।
​​इम्पैक्ट प्लेयर : फाफ डु प्लेसिस, फिन एलिन, कर्ण शर्मा, आकाशदीप और अनुज रावत।